AQShning Kaliforniya shtati markaziy qismida davom etayotgan tabiiy yong‘in 8 ming gektar maydonni qamragan. Yong‘inga qarshi kurash ishlariga vertolyotlar hamda 900 nafardan ortiq o‘t o‘chiruvchi jalb etilgan. Hozircha o‘t 10 foiz hududdagina bartaraf etilgan. O‘tgan oydan buyon davom etayotgan olovni o‘chirishga hududdagi quruq havo va doimiy shamol xalaqit bermoqda. Yong‘in tufayli minglab odamlar o‘z uylarini tark etishga majbur bo‘lgan. Yong‘in, shuningdek, Yuta va Arizonada ham qayd etilib, u yerda yuzlab odam evakuatsiya qilingan.